22. ΝΟΜΟΘΕΤ. ΔΙΑΤΑΓΜΑ υπ’ αριθ. 3003  της 10/11 Σεπτ. 1954  Περί τροποποιήσεως και συμπληρώσεως διατάξεών τινων του Οργανισμού του Ταμείου Παρακαταθηκών και Δανείων. Άρθρ.1.-1.Όπου κατά τας κειμένας διατάξεις απαιτείται καταβολή ή παροχή εγγυήσεως εις χρήματα ή τίτλους παρ’ οιουδήποτε φυσικού ή νομικού προσώπου, είτε δια την συμμετοχήν εις δημοπρασίας εκτελέσεως έργων ή προμηθειών του Δημοσίου, των Νομικών Προσώπων Δημοσίου Δικαίου και παντός Οργανισμού, είτε προς ασφάλειαν εκπληρώσεως υποχρεώσεως, είτε προς εκπλήρωσιν προϋποθέσεως ή τεθειμένου όρου, η παρακατάθεσις ενεργείται από της ισχύος του παρόντος Ν.Δ/τος αποκλειστικώς παρά τω Ταμείω Παρακαταθηκών και Δανείων, απαγορευομένης εις τας περιπτώσεις ταύτας της αποδοχής χρημάτων ή τίτλων παρ’ άλλου οιουδήποτε Νομικού Προσώπου Δημοσίου Δικαίου ή Τραπέζης. Αι διατάξεις της παρούσης παραγράφου δεν έχουσιν εφαρμογήν: α)Δια τας εις το Ταμείον του Χρηματιστηρίου κατατιθεμένας υπό των Χρηματιστών αμοιβαίας εγγυήσεις, διαφοράς εκ διακυμάνσεων των τιμών και εγγυήσεις προσθέτου ασφαλείας των συναλλαγών αυτών και  β)Δια τας υπό της στρατολογικής νομοθεσίας προβλεπομένας εγγυήσεις αποδημίας εις το εξωτερικόν, αίτινες εξακολουθούν να κατατίθενται εις τα οικεία Μετοχικά Ταμεία Στρατού, Ναυτικού και Αεροπορίας. γ)Δια τας σχέσιν εχούσας; με τον ΟΔΕΠ καταθέσεις εγγυήσεως εις χρήματα ή τίτλους αίτινες ενεργούνται παρά τη Εθνική Τραπέζη Ελλάδος και Αθηνών. 2.Αι εξ οιασδήποτε αιτίας επιβαλλόμεναι εγγυήσεις των υπολόγων των Νομικών Προσώπων Δημοσίου Δικαίου και των εν γένει Φιλανθρωπικών ή Κοινωφελών Ιδρυμάτων κατατίθενται υποχρεωτικώς παρά τω Ταμείω Παρακαταθηκών και Δανείων. 39.Β.α.22 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 3.Αι παρά τω Ταμείω Παρακαταθηκών και Δανείων καταθέσεις των περιπτώσεων των παρ. 1 και 2 του παρόντος ενεργούνται επί ποινή αποκλεισμού και ακυρότητος της δημοπρασίας ή αδείας Διοικητικής πράξεως, οι δε Διευθυνταί ή Προϊστάμενοι ή Επιτροπαί ή Διοικητικά Συμβούλια και εν γένει αρμόδια όργανα των εν τω παρόντι άρθρω υποχρέων, μη συμμορφούμενοι προς τας διατάξεις του παρόντος τιμωρούνται δια των ποινών των προβλεπομένων υπό του άρθρ. 34 του κυρωτικού Νόμ. 3646/1926 «περί Οργανισμού του Ταμείου Παρακαταθηκών και Δανείων». Άρθρ.10.-Επιτρέπεται η δια Β.Δ/τος κωδικοποίησις των περί Ταμείου Παρακαταθηκών και Δανείων ισχυουσών διατάξεων εις ενιαίον κείμενον, επιτρεπομένης της αλλαγής της αριθμήσεως και της σειράς των άρθρων των σχετικών Νόμων και Δ/των. Άρθρ.11.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Άρθρ.2.-1.Αι δια συμβολαιογραφικών εγγράφων οριζόμεναι προκαταβολαί ή αρραβώνες ή τιμήματα ή εγγυήσεις εις μετρητά ή τίτλους, εφ’ όσον συμφωνείται, μεταξύ των συμβαλλομένων παρακατάθεσις αυτών, κατατίθενται αποκλειστικώς παρά τω Ταμείω Παρακαταθηκών και Δανείων, του Συμβολαιογράφου υποχρεουμένου να μνημονεύη εν αυτώ τον αριθμόν του γραμματίου παρακαταθήκης, δι’ ου ενηργήθη η κατάθεσις. 2.Παρα τω Ταμείω Παρακαταθηκών και Δανείων κατατίθενται υποχρεωτικώς τα χρήματα ή τιμαλφή αντικείμενα ή τίτλοι εγκαταλειπόμενα παρά θνησκόντων εις νοσηλευτικά ιδρύματα ή φυλακάς, υπ’ ευθύνην των Προϊσταμένων των Ιδρυμάτων τούτων, εφαρμοζομένων και επί των περιπτώσεων τούτων των εν άρθρ. 1 προβλεπομένων κυρώσεων. Η διάταξις της παρούσης παραγράφου δεν έχει εφαρμογήν δια τους στρατιωτικούς εν γένει, δι’ ους εφαρμόζονται αι διατάξεις του Α.Ν. 2651/1940. Άρθρ.3.-«1.Από το οικονομικό έτος 1996 και εφεξής το Δημόσιο συμμετέχει κατά ποσοστό 70% στα ετήσια καθαρά κέρδη του Ταμείου Παρακαταθηκών και Δανείων μετά την αφαίρεση των εν γένει εξόδων και αποσβέσεων.» Η μέσα σε « » παρ. 1 αντικαταστάθηκε ως άνω από την παρ. 2 του άρθρ. 14 του Νόμ. 2469/14-14 Μαρτ. 1997 (ΦΕΚ Α΄ 38), τομ. 2 σελ. 138,21. 2.Κυρούται αφ’ ης ίσχυσεν η υπ’ αριθμόν 218761/13.6.53 (Φ.Ε.Κ. 134 τεύχ.Β΄) απόφασις του Υπουργού των Οικονομικών «περί τρόπου ασκήσεως υπό του Ταμείου Παρακαταθηκών και Δανείων της Ταμειακής Υπηρεσίας των Δήμων και Κοινοτήτων κλπ». Η ανωτέρω απόφαση παρατίθεται στον  τόμο 3 σελ. 369. Άρθρ.4.-Διαχειριστικά και Λογιστικά στοιχεία του Ταμείου Παρακαταθηκών και Δανείων εξοφληθεισών παρακαταθηκών και λοιπών καταθέσεων, ήτοι γραμμάτια συστάσεως παρακαταθηκών (μεσαία, μετά των συνημμένων δελτίων παρακαταθήκης), γραμμάτια εισπράξεως εκ διαφόρων λογαριασμών, παντός είδους εντάλματα πληρωμής μετά των συνημμένων δικαιολογητικών αποδόσεως και πάσης φύσεως λογιστικαί καταστάσεις άτινα εξηλέγχθησαν υπό του παρά τω Ταμείω Ελεγκτού του Ελεγκτικού Συνεδρίου, εκποιούνται μετά παρέλευσιν δεκαπενταετίας, από της  χρονολογίας της πληρωμής και μετ’ απόφασιν του Διοικητικού Συμβουλίου του Ταμείου, δια δημοπρασίας ως άχρηστος χάρτης επί σκοπώ πολτοποιήσεώς των, απαγορευομένης οιασδήποτε άλλης χρήσεως αυτών. Μετά την εκποίησιν ταύτην των ειρημένων στοιχείων πάσα αγωγή τρίτου αξιούντος δικαιώματα επί των αποδοθεισών παρακαταθηκών και καταθέσεων ή περί αποζημιώσεως δια την γενομένην απόδοσιν ή ανάκλησιν κατά του Ταμείου ή των υπαλλήλων αυτού είναι απαράδεκτος. Άρθρ.5.-Αντί των μελών του Διοικητικού Συμβουλίου του Ταμείου των οριζομένων υπό της παρ. 1 υπό στοιχ. β΄ του άρθρ. 3 του Α.Ν. 464/37 και β)του πέμπτου εδαφίου του άρθρ. 46 του Ν.Δ. 1642/42 καθ’ όσον αφορά τον Γενικόν Διευθυντήν Φορολογίας του Υπουργείου Οικονομικών μετέχουν εφ’ εξής του Διοικητικού Συμβουλίου του αυτού Ταμείου, ως τακτικά μέλη μετά ψήφου α)ο Γενικός Γραμματεύς ή ο Διευθυντής της Τοπικής Αυτοδιοικήσεως του Υπουργείου Εσωτερικών οριζόμενος υπό του Υπουργού του Υπουργείου τούτου, και β)εις εκπρόσωπος του Εθνικού Ιδρύματος οριζόμενος υπό της παρ’ αυτώ Επιτροπής Δήμων και Κοινοτήτων και τούτου μη υφισταμένου η θέσις του Συμβούλου θεωρείται κατηργημένη. Τον Πρόεδρον του Νομικού Συμβουλίου του Κράτους ως μέλους του Διοικητικού Συμβουλίου του Ταμείου εν κωλύματι ή απουσία αναπληροί εις των Νομικών Συμβούλων αυτού οριζόμενος δι’ αποφάσεως του Υπουργού των Οικονομικών. 2.Κυρούται αφ’ ης ίσχυσεν η υπ’ αριθ. 424125/ 30.12.1953 (Φ.Ε.Κ. 285 τεύχ. Β΄) απόφασις του Υπουργού των Οικονομικών «περί ορισμού Προέδρου του Διοικητικού Συμβουλίου του Ταμείου Παρακαταθηκών και Δανείων» δυναμένη να τροποποιηθή δι’ απόφασιν του αυτού Υπουργού, όσον αφορά την αναπλήρωσιν του Προέδρου και Αντιπροέδρου του Διοικητικού Συμβουλίου του Ταμείου εκ των μελών αυτού. 3.Η αποζημίωσις των μελών του Διοικητικού Συμβουλίου του Ταμείου αδιακρίτως και του γραμματέως αυτού η προβλεπομένη υπό του άρθρ. 4 του κυρωτικού Νόμ. 3646/28 «περί οργανισμού του Ταμείου Παρακαταθηκών και Δανείων» δύναται να αυξομειώται δι’ αποφάσεως του Υπουργού των Οικονομικών. 4.Τα υπό του άρθρ. 6 του κυρωτικού Νόμ. 3646/1928 «περί Οργανισμού του Ταμείου Παρακαταθηκών και Δανείων» οριζόμενα έξοδα παραστάσεως του Γενικού Διευθυντού του Ταμείου τούτου μειούνται εις το ήμισυ και καταβάλλονται από 1ης Αυγ. 1954 και εφ’ εξής μετά των αποδοχών αυτού της αναγωγής γενομένης βάσει της διατιμήσεως της καθοριζομένης υπό του από 30/30 Ιαν. 1893 Β.Δ/τος «περί παραδοχής εν τω Κράτει επί οριζομένη διατιμήσει των χρυσών νομισμάτων Επικρατειών τινων». (Αντί για τη σελ. 33(α) Σελ. 33(β) Τεύχος 1323 Σελ. 3 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 39.Β.α.22 Άρθρ.6.-1.Ειδικώς δια την ταχυτέραν ανέγερσιν κτιρίου επί ιδιοκτήτου οικοπέδου προς στέγασιν των υπηρεσιών αυτού το Ταμείον Παρακαταθηκών και Δανείων εξαιρείται της εν γένει ισχυούσης νομοθεσίας «περί εκτελέσεως Δημοσίων έργων», των διατάξεων του υπ’ αριθ. 1042/49 Ν.Δ/τος ως και παντός άλλου σχετικού νόμου, πλην των διατάξεων των αφορωσών εις την διακήρυξιν, διενέργειαν και κατακύρωσιν των σχετικών συναγωνισμών, αίτινες εφαρμόζονται κατά πάσαν περίπτωσιν. 2.Επί παντός ετέρου ζητήματος αποφασίζει το Διοικητικόν Συμβούλιον του Ταμείου μετά γνώμην Ειδικής Επιτροπής αποτελουμένης εξ: «α)Ενός Συμβούλου του Ταμείου ως Προέδρου, οριζομένου μετά του αναπληρωτού του υπό του Προέδρου του Διοικητικού Συμβουλίου αυτού. β)Του Γενικού Διευθυντού του Ταμείου. γ)Ενός Καθηγητού του Εθνικού Μετσοβίου Πολυτεχνείου οριζομένου υπό του Διοικητικού Συμβουλίου του Ταμείου μετά του αναπληρωτού του. δ)Του επιβλέποντος μηχανικού του Ταμείου και ε)Ενός Επιθεωρητού Δημοσίων Έργων οριζομένου μετά του αναπληρωτού του υπό του Υπουργού Δημοσίων Έργων». Η σύνθεσις της Γνωμοδοτικής Επιτροπής, διατηρηθείσης εν λειτουργία μέχρις αποπερατώσεως του επί της διασταυρώσεως των οδών Πατησίων-Σολωμού-Κάνιγγος ανεγειρομένου υπό του Τ.Π.Δ. μεγάρου, ετροποποιήθη ως άνω δια του άρθρ. 2 Β.Δ. 395 της 27/29 Μαίου 1965 (ΦΕΚ Α΄ 92). Χρέη γραμματέως της Επιτροπής εκτελεί εις των υπαλλήλων του Ταμείου οριζόμενος υπό του Γενικού Διευθυντού του Ταμείου. Τα του τρόπου εκτελέσεως των εργασιών της Επιτροπής της καταβολής εξόδων κινήσεως και αποζημιώσεως των μελών αυτής ορίζονται δι’ αποφάσεων του Διοικητικού Συμβουλίου του Ταμείου. 3.Δια συμβάσεων μεταξύ αφ’ ενός του Ταμείου Παρακαταθηκών και Δανείων και αφ’ ετέρου των εργολάβων καθορίζονται πάντες οι όροι εκτελέσεως, ελέγχου και παραλαβής των έργων, πληρωμής των λογαριασμών, ως και παν έτερον ζήτημα συναφές προς την επιτέλεσιν του σκοπού της ανεγέρσεως του κτιρίου. Άρθρ7.-1.Δια την διεξαγωγήν της υπηρεσίας του Ταμείου εν τοις Γραφείοις Παρακαταθηκών των κατά τόπους Δημοσίων Ταμείων, Τελωνείων ή άλλων Οργανισμών, δύναται να καταβάλληται εις το προσωπικόν αυτών εις βάρος των εξόδων του Ταμείου Παρακαταθηκών και Δανείων, δι’ έξοδα κινήσεως ποσόν οριζόμενον δι’ αποφάσεως του Διοικητικού Συμβουλίου του Ταμείου εγκρινομένης υπό του Υπουργού των Οικονομικών. Σελ. 34(β) Τεύχος 1323 Σελ. 4 2.Δια τον έλεγχον των λογαριασμών των υπολόγων του Ταμείου Παρακαταθηκών και Δανείων παρ’ υπαλλήλων του Ελεγκτικού Συνεδρίου και δια την αντιμετώπισιν εκτάκτων υπηρεσιακών αναγκών του Ταμείου δύναται δι’ αποφάσεως του Διοικητικού Συμβουλίου αυτού να εγκρίνηται η εργασία υπαλλήλων και υπηρετών κατά τας ημέρας αργίας και η συγκρότησις και λειτουργία ειδικών προς τούτο συνεργείων πέραν των ωρών εργασίας, της αποζημιώσεως αυτών καθοριζομένης δι’ αποφάσεως του Διοικητικού Συμβουλίου του Ταμείου. 3.Επιτρέπεται εις το Διοικητικόν Συμβούλιον του Ταμείου Παρακαταθηκών και Δανείων ίνα χορηγή εις τους υπαλλήλους και υπηρέτας αυτού δάνεια μέχρι ποσού ίσου προς τας αποδοχάς δύο μηνών επί εκχωρήσει των αποδοχών αυτών και υπό όρους καθοριζομένους υπ’ αυτού. 4.Το Διοικητικόν Συμβούλιον του Ταμείου, προτάσει του Γενικού Διευθυντού αυτού, δύναται αναλόγως των εμφανιζομένων υπηρεσιακών αναγκών να αναθέτη εις υπαλλήλους κλάδου τινός του Ταμείου την άσκησιν και εκτέλεσιν καθηκόντων αρμοδιότητος άλλου κλάδου του Ταμείου και να καθορίζη την υπηρεσιακήν αρμοδιότητα των Διευθύνσεων και Τμημάτων του Ταμείου. Άρθρ.8.-1.Δια την κατάληψιν της θέσεως Γενικού Διευθυντού του Ταμείου Παρακαταθηκών και Δανείων ή την άσκησιν οπωσδήποτε καθηκόντων Γενικού Διευθυντού απαιτείται ως απαραίτητον προσόν, πλην των υπό των κειμένων διατάξεων απαιτουμένων τοιούτων, και Πτυχίον Νομικής Σχολής ή Ανωτάτης Σχολής Οικονομικών, και Εμπορικών Επιστημών μη αποκλειομένης, δια τους κατά την έναρξιν της ισχύος του παρόντος Διευθυντάς ά τάξεως, της απονομής του επιδόματος ευδοκίμου εν τω αυτώ βαθμώ παραμονής του Α.Ν. 1502/50 άρθρ. 11 στοιχ. Α΄ παρ. 1η. 2.Ουδείς δύναται να καταλάβη δια μετατάξεως ή μεταθέσεως ή αποσπάσεως οιανδήποτε θέσιν εν τω Ταμείω εφ’ όσον δυνάμει των κειμένων διατάξεων δεν ηδύνατο να καταλάβη ταύτην δια προαγωγής εάν ανήκεν εις τον εις ον μετατάσσεται κλπ. κλάδον. 3.Η διάταξις του πέμπτου εδαφίου του άρθρ. 11 του Α.Ν. 1144/1938 έχει εφαρμογήν και δια την κατάληψιν θέσεως Επιθεωρητού του Ταμείου. 39.Β.α.22 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 4.Ο διανυθείς χρόνος από της κτήσεως του βαθμού εξ ου υπεβιβάσθησαν μέχρι της επανακτήσεως του αυτού βαθμού και μη εξ ολοκλήρου προσμετρηθείς εις τον βαθμόν τούτον υπό των Υπαλλήλων του Ταμείου Παρακαταθηκών και Δανείων προσμετράται κατά το υπόλοιπον εις τον ον κέκτηται βαθμόν προς περαιτέρω προαγωγάς και πάσαν περίπτωσιν του νόμου, πλην του δικαιώματος καταβολής αναδρομικής διαφοράς των αποδοχών. Άρθρ.9.-1.Κυρούται αφ’ ης ίσχυσεν η υπ’ αριθ. 12881/1213 της 27 Ιαν. 1954 (ΦΕΚ 28/1954 Τεύχ. Γ΄) κοινή απόφασις των Υπουργών Οικονομικών και Εμπορίου «Σχετικώς με υπαλλήλους διατεθέντας εις το Ταμείον Παρακαταθηκών και Δανείων», επιτρέπεται δε εις το Ταμείον Παρακαταθηκών και Δανείων όπως εντός ενός έτους από της δημοσιεύσεως του παρόντος, προς κάλυψιν των υπηρεσιακών αναγκών αυτού, προβαίνη δι’ ητιολογημένης αποφάσεως του Διοικητικού Συμβουλίου του Ταμείου δημοσιευομένης δια της Εφημερίδος της Κυβερνήσεως εις την μονιμοποίησιν των παρ’ αυτώ διατεθέντων δια της αποφάσεως ταύτης και υπηρετούντων εκτάκτων υπαλλήλων, προς πλήρωσιν των υφισταμένων κενών οργανικών θέσεων, επί βαθμώ γραφέως α΄ τάξεως (10ω) εφ’ όσον κέκτηνται απολυτήριον Γυμνασίου ή Μέσης Δημοσίας Εμπορικής Σχολής και κρίνονται ικανοί επί τη βάσει των ουσιαστικών αυτών προσόντων και των ετών υπηρεσίας. Ο υπέρ την τετραετίαν διανυθείς χρόνος ημερομισθίου ή εκτάκτου εν δημοσία υπηρεσία λογίζεται ως διανυθείς εις τον βαθμόν εις ον μονιμοποιηθήσεται δια περαιτέρω προαγωγάς και προσαυξήσεις ενεργουμένας κατά τας κειμένας διατάξεις. 2.Παρά τη Κεντρική Υπηρεσία του Ταμείου καταργούνται δύο θέσεις επί βαθμώ Γραμματέως ή Εισηγητού του Διοικητικού Κλάδου και αντ’ αυτών ιδρύονται (α) μία θέσις επί βαθμώ δοκίμου δικαστικού αντιπροσώπου εξελισσομένου μέχρι και του βαθμού του Παρέδρου, με αποδοχάς και εν γένει δικαιώματα ισοβάθμου μέλους του Νομικού Συμβουλίου του Κράτους. Εις την θέσιν ταύτην εντάσσεται μετ’ απόφασιν του Διοικητικού Συμβουλίου του Ταμείου εις των υπαλλήλων αυτού ως δικαστικός αντιπρόσωπος α΄ τάξεως εφ’ όσον κέκτηται πτυχίον Νομικής Σχολής, άδειαν του δικηγορείν και υπερδεκαετή συνολικήν δημοσίαν υπηρεσίαν όστις και αναπληροί καθ’ όλην την αρμοδιότητα και δικαιοδοσίαν τον Πάρεδρον του Ταμείου εν περιπτώσει κωλύματος ή απουσίας και) β)μίας θέσις προϊσταμένου Γραμματείας Νομικής Υπηρεσίας επί βαθμώ Τμηματάρχου β΄ τάξεως εξελισσομένου μέχρι και του βαθμού του Δ/ντού Α΄ τάξεως. Εις την θέσιν ταύτην εντάσσεται μετ’ απόφασιν του Διοικητικού Συμβουλίου του Ταμείου εις των Εισηγητών αυτού, επί βαθμώ Τμηματάρχου Β΄ τάξεως εφ’ όσον κέκτηται πτυχίον Νομικής Σχολής, υπερτριετή υπηρεσίαν παρά τη Νομική υπηρεσία του ταμείου και τον προς προαγωγήν εις τον βαθμόν τούτον απαιτούμενον χρόνον. Η αρμοδιότης της  Γραμματείας της Νομικής υπηρεσίας του ταμείου καθορισθήσεται δι’ αποφάσεως του Διοικητικού Συμβουλίου. Η διάταξις της περίπτ. α΄ της παρ. 2 κατηργήθη δια της παρ. 9 άρθρ. 25 Νόμ. 4464/1965 (τόμ. 10 σελ. 290,13). 3.Οι κατά την έναρξιν της ισχύος του παρόντος, κεκτημένοι απολυτήριον Γυμνασίου ή Μέσης Εμπορικής Σχολής, υπάλληλοι επί βαθμώ γραφέως α΄ τάξεως, κλητήρες ή εργάται Αρχείου του Ταμείου Παρακαταθηκών και Δανείων εντάσσονται μετ’ απόφασιν του Δ. Συμβουλίου του Ταμείου εις υφισταμένας νυν κενάς ή εν τω μέλλοντι κενωθησομένας θέσεις εκ των υφισταμένων του Διοικητικού ή Λογιστικού ή Διαχειριστικού Κλάδου βαθμού αντιστοίχου προς τον μισθόν ον ούτοι λαμβάνουσι σήμερον.

[Source: greek_legal_code_raptarchis | Tokens: 13337]